**Screaming Females** é unha banda estadounidense de punk rock procedente de New Brunswick, Nova Jersey e formada no ano 2005. Ata a data o grupo leva publicados oito álbums de estudio. Está formado pola guitarrista e vocalista Marissa Paternoster, o batería Jarrett Dougherty e o baixista King Mike.

Historia
--------

Mike e Marissa formaron unha banda no instituto chamada Surgery On TV. Tras varios cambios na formación finalmente decidiron tocar como trío e cambiaron o nome a Screaming Females. O grupo iniciouse na escena de concertos en sotos de New Brunswick. Os concertos celebrábanse nas casas de varias bandas, estudantes e residentes, polo que podía asistir xente menor de 21 anos. A banda foi conseguindo éxito coa maior exposición, aparecendo na NPR, no programa Last Call with Carson Daly e na MTV. Screaming Females tocou con bandas como Garbage, Throwing Muses, Dinosaur Jr. The Dead Weather, Arctic Monkeys, Ted Leo & The Pharmacists, JEFF the Brotherhood, Little Lungs, Cheeky, The Ergs, Shellshag e The Measure.

Screaming Females autoeditou os álbums *Baby Teeth* en 2006 e *What If Someone is Watching Their T.V.?* en 2007. Despois, a banda fichou polo selo Don Giovanni Records, que posteriormente reeditaría eses dous primeiros traballos.

### Don Giovanni Records

O primeiro disco con Don Giovanni Records foi *Power Move*, lanzado en 2009, seguido por *Castle Talk* en 2010. O seu quinto álbum, *Ugly*, foi editado en 2012 e foi gravado por Steve Albini. O disco recibiu recensións favorables de The A.V. Club, Chicago Tribune, Los Angeles Times, Pitchfork Media, Alternative Press e CMJ.

No ano 2012 Marissa Paternoster foi situada no posto 77 dos mellores guitarristas de todos os tempos segundo a revista *Spin*.

No seu quinto álbum de estudio, *Ugly*, Screaming Females colaborou co destacado produtor e enxeñeiro Steve Albini. P disco tivo unha boa acollida entre a crítica, conseguindo recensións favorables en medios como The A.V. Club, Chicago Tribune, Los Angeles Times, Pitchfork Media, Alternative Press e CMJ.

En febreiro de 2013 Screaming Females editou o EP autoproducido *Chalk Tape* para ser escoitado en liña. O EP tamén se vendeu en casete nunha edición limitada ademais de estar dispoñible como descarga dixital. Segundo a banda, *Chalk Tape* afástase do seu típico proceso de composición. Para escribir os seus temas o grupo escribiu os seus plans nun encerado con xiz e gravounas sen modificacións.

No mes de setembro de 2013 Screaming Females saíu de xira cos seus compañeiros de selo Waxahatchee e Tenement. A principios de 2014 a banda gravou un álbum ao vivo no Hideout de Chicago. O disco, titulado *Live at the Hideout,* foi gravado por Steve Albini e lanzado en abril dese mesmo ano.

A finais de 2014 o grupo anunciou o sexto álbum, *Rose Mountain*. O disco foi producido por Matt Bayles e editouse o 24 de febreiro de 2015 a través de Don Giovanni Records.

O seu sétimo traballo, *All at Once*, apareceu en febreiro de 2018, e en 2019 a banda editou unha colección de sinxelos titulada *Singles Too*.

O 17 de xaneiro de 2023 a banda publicou o sinxelo "Brass Bell", e anunciou o lanzamento do seu oitavo álbum, *Desire Pathway*. O disco editouse o día 17 de febreiro dese ano a través de Don Giovanni Records.

Discografía
-----------

| Álbum | Ano | Selo |
| --- | --- | --- |
| *Baby Teeth* | 2006 | autoeditado |
| *What if Someone is Watching Their T.V.?* | 2007 | autoeditado |
| *Power Move* | 2009 | Don Giovanni Records |
| *Castle Talk* | 2010 | Don Giovanni Records |
| *Ugly* | 2012 | Don Giovanni Records |
| *Rose Mountain* | 2015 | Don Giovanni Records |
| *All at Once* | 2018 | Don Giovanni Records |
| *Desire Pathway* | 2023 | Don Giovanni Records |

Véxase tamén
------------

### Ligazóns externas

* Páxina oficial

Notas
-----

1. ↑  Maximun RockNRoll (ed.). "Blast From the Past: Screaming Females". Consultado o 26 de decembro de 2017.
2. ↑  NPR (ed.). "Screaming Females: DIY In New Brunswick". Consultado o 26 de decembro de 2017.
3. ↑  Spin (ed.). "Garbage and Screaming Females Cover Patti Smith’s ‘Because the Night’". Consultado o 26 de decembro de 2017.
4. ↑  "Screaming Females Announce 'Ugly' LP, Are Not Going to Talk About Steve Albini". *SPIN* (en inglés). 2012-01-18. Consultado o 2023-02-18.
5. ↑  "Ugly by Screaming Females" (en inglés). Consultado o 2023-02-18.
6. ↑  Spin (ed.). "SPIN’s 100 Greatest Guitarists of All Time". Arquivado dende o orixinal o 23 de febreiro de 2018. Consultado o 26 de decembro de 2017.
7. ↑  Spin (ed.). "Screaming Females Announce ‘Ugly’ LP, Are Not Going to Talk About Steve Albini". Consultado o 26 de decembro de 2017.
8. ↑  Metacritic (ed.). "Ugly". Consultado o 26 de decembro de 2017.
9. ↑  Screaming Females (ed.). "New EP and New Song!". Consultado o 26 de decembro de 2017.
10. ↑  Pitchfork (ed.). "Waxahatchee to Tour With Screaming Females". Consultado o 26 de decembro de 2017.
11. ↑  "Live at The Hideout, by Screaming Females". *Screaming Females* (en inglés). Consultado o 2023-02-18.
12. ↑  Pitchfork (ed.). "Screaming Females Announce Rose Mountain, Share "Ripe"". Consultado o 26 de decembro de 2017.
13. ↑  "All At Once – Don Giovanni Records". *web.archive.org*. 2018-06-12. Archived from the original on 12 de xuño de 2018. Consultado o 2023-02-18.
14. ↑  "Screaming Females: Singles Too". *Pitchfork* (en inglés). Consultado o 2023-02-18.
15. ↑  "Screaming Females Announce New Album Desire Pathway, Share New Song". *Pitchfork* (en inglés). 2023-01-17. Consultado o 2023-02-18.

|  |  |
| --- | --- |
| Control de autoridades | 
* Wd: Q4049186
* AllMusic: mn0001560931
* Discogs: 1435021
* Genius: Screaming-females
* MusicBrainz: ID
* Songkick: 55424

 |